Diari Oficial de la Generalitat Valenciana


Sumari del DOGV 8131, del 20-09-2017 (2017/8105)

RESOLUCIÓ de 6 de setembre de 2017, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Col·legi Professional de Llicenciats en Ciències Ambientals de la Comunitat Valenciana, i se'n disposa la publicació en el Diari Oficial de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8105


Data del document
:   06-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 6 de setembre de 2017, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Col·legi Professional de Llicenciats en Ciències Ambientals de la Comunitat Valenciana, i se'n disposa la publicació en el Diari Oficial de la Generalitat Valenciana. [2017/8105]  
  
Vist l'expedient de modificació estatutària instruït a instàncies del Col·legi Professional de Llicenciats en Ciències Ambientals de la Comunitat Valenciana, inscrit amb el número 108 de la secció primera del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels Estatuts en el mencionat registre, atenent als següents  
  
Fets  
  
Primer  
El president del Col·legi Professional de Llicenciats en Ciències Ambientals de la Comunitat Valenciana va presentar, en data 13 de juny de 2016, sol·licitud d'inscripció de la modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana, en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon  
Els actuals Estatuts del Col·legi Professional de Llicenciats en Ciències Ambientals de la Comunitat Valenciana van ser aprovats mitjançant Resolució de 18 de juny de 2013, del director general de Justícia de la Conselleria de Governació i Justícia, per la qual es va resoldre inscriure la modificació dels Estatuts del Col·legi Professional de Llicenciats en Ciències Ambientals de la Comunitat Valenciana i se'n va disposar la publicació en el Diari Oficial de la Generalitat Valenciana (DOGV 7070, 18.07.2013).  
  
Tercer  
Per mitjà d'ofici de 13 de juliol de 2016, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques va sol·licitar al Col·legi que esmenara la seua petició inicial, per no tindre la totalitat dels requisits necessaris per a la seua tramitació.  
  
Quart  
El president del Col·legi Professional de Llicenciats en Ciències Ambientals de la Comunitat Valenciana va presentar, en data 5 de juliol de 2016, documentació addicional a la sol·licitud d'inscripció de la modificació dels Estatuts del Col·legi presentada en data 13 de juny de 2016. La documentació esmentada va tindre entrada efectiva en el Registre General d'entrada de la Conselleria de Justícia, Administració Pública, Reformes Democràtiques i Llibertats Públiques, l'1 d'agost de 2016.  
  
Cinqué  
El president del Col·legi Professional de Llicenciats en Ciències Ambientals de la Comunitat Valenciana va presentar, en data 28 de juliol de 2016, documentació en resposta al requeriment formulat pel Servei d'Entitats Jurídiques el 13 de juliol de 2017. La documentació esmentada va tindre entrada efectiva en el Registre General d'entrada de la Conselleria de Justícia, Administració Pública, Reformes Democràtiques i Llibertats Públiques, el 17 d'agost de 2016.  
  
Sisé  
Per mitjà d'ofici de 28 de novembre de 2016, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques va sol·licitar al Col·legi que esmenara la seua petició, per constatar-se que en la documentació remesa el 13 de juny de 2016 s'incloïa un certificat de la junta de govern del Col·legi de proclamació d'una nova junta de govern, sense que en la documentació remesa figurara sol·licitud d'inscripció d'aquella en el Registre de Col·legis Professionals i de Consells Valencians de Col·legis Professionals de la Comunitat Valenciana, mancant així mateix del justificant de l'abonament de la taxa corresponent.  
  
De la mateixa manera, de la documentació aportada no quedava clar si el que pretenia el col·legi és la inscripció de la modificació parcial dels Estatuts, en concret de l'article 4, o una modificació estatutària completa.   
  
Seté  
El president del Col·legi Professional de Llicenciats en Ciències Ambientals de la Comunitat Valenciana va presentar, en data 28 de desembre de 2016, escrit en el Registre General d'entrada de la Conselleria de Justícia, Administració Pública, Reformes Democràtiques i Llibertats Públiques, com a contestació al requeriment de 28 de novembre de 2016.  
  
Huitè  
Per mitjà d'ofici de 20 de març de 2017, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques va formular observacions prèvies al control de legalitat en relació amb la inscripció de la modificació estatutària, amb la sol·licitud que s'esmenara la petició inicial, concedint-se el termini d'un mes a l'efecte.  
  
Nové  
El president del Col·legi Professional de Llicenciats en Ciències Ambientals de la Comunitat Valenciana va presentar, en data 11 d'abril de 2017, escrit en el Registre General d'entrada de la Conselleria de Justícia, Administració Pública, Reformes Democràtiques i Llibertats Públiques, com a contestació al requeriment de 20 de març de 2017.  
  
  
Deu  
La modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana, va ser aprovada per l'Assemblea General del Col·legi el 22 de març de 2017, segons certificat del secretari del Col·legi, amb el vistiplau del president, de data 5 d'abril de 2017.  
  
Onze  
La modificació estatutària la inscripció de la qual se sol·licita es refereix al canvi de redacció de l'article 4, per la inclusió d'un apartat i, la redacció de la qual és del següent tenor literal:  
  
«i) Organitzar cursos per a procurar la formació continuada i el perfeccionament de l'activitat professional dels ambientòlegs i ambientòlogues, d'acord amb les necessitats de la professió. Així mateix, podrà impartir formació per al professorat, formació per a l'ocupació i formació per al reciclatge professional i laboral, així com la formació, innovació i elaboració de recursos educatius en els àmbits de la titulació pròpia dels seus col·legiats, i en totes aquelles matèries que tinguen relació amb les Ciències Ambientals».  
  
Fonaments de dret  
  
Primer  
Revisat el text de la modificació dels Estatuts del Col·legi Professional de Llicenciats en Ciències Ambientals de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon  
Els Estatuts han sigut aprovats amb els requisits i formalitats previstos en l'article esmentat i en els Estatuts del Col·legi.  
  
Tercer  
L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, modificat pel Decret 86/2017, de 7 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i pel Decret 87/2017, de 7 de juliol, del Consell, pel qual aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Vistos l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana, en els termes arreplegats en el fet onze.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat de l'endemà de la notificació; o bé, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'hi considere oportuna.  
  
  
València, 6 de setembre de 2017.- La directora general de Justícia: Verónica López Ramón.